open-index/open-wikipedia-markdown huggingface dataset:
প্রায়া

**প্রায়া** () আফ্রিকা মহাদেশের উত্তর-পশ্চিম উপকূলের সন্নিকটে আটলান্টিক সমুদ্রে অবস্থিত দ্বীপরাষ্ট্র কাবু ভের্দির রাজধানী নগরী ও দেশটির বৃহত্তম নগরী ও সমুদ্রবন্দর। এটি সোতাভেঁতু দ্বীপদলের অন্তর্গত দেশটির বৃহত্তম দ্বীপ সাঁউ তিয়াগু-র দক্ষিণ তীরে অবস্থিত। পশ্চিম আফ্রিকার স্ফীতি থেকে এর দূরত্ব প্রায় ৬৪০ কিলোমিটার। প্রায়া বন্দর থেকে খাদ্য, জুতা, বস্ত্রসহ কলা, কফি, আখ, রেড়ির বীজ, ইত্যাদি কৃষিপণ্য বিদেশে রপ্তানি করা হয়। শহরে মাছ প্রক্রিয়াজাতকরণের কারখানা আছে। এখানে সমুদ্র-তলবর্তী তারের একটি কেন্দ্র আছে। 

প্রাচীনকালে এই দ্বীপে কোনও জনবসতি ছিল না। ১৪৬০-এর দশকে আন্তনিউ দা নোলি সান্তিয়াগো দ্বীপটি আবিষ্কার করেন এবং তারপরে এখানে পর্তুগিজ নাবিকেরা বসতি স্থাপন করে। তারা প্রথমে এখানা রিবিয়েরা গ্রাঞ্জি (Ribeira Grande) নামক একটি শহরের পত্তন করে, যা ছিল এই অঞ্চলের প্রথম রাজধানী। ১৬১৫ সালে বর্তমান প্রায়া যেখানে অবস্থিত, সেখানে "প্রায়া দি সাঁতা মারিয়া" (Praia de Santa Maria, "কুমারী মেরির সৈকত") নামের একটি গ্রামের উল্লেখ পাওয়া যায়, যেটি প্রাকৃতিক পোতাশ্রয়টির কাছে গড়ে ওঠে। পরবর্তীকালে ১৭৭০ সালে রাজধানীটিকে প্রায়াতে সরিয়ে নেওয়া হয়।  একটি মালভূমির উপরে অবস্থানের কারণে ক্রীতদাস বাণিজ্যের সাথে জড়িত জাহাজগুলির জন্য প্রায়ার পোতাশ্রয়টি তুলনামূলকভাবে জলদস্যুদের হাত থেকে অধিক নিরাপদ ছিল। ক্রীতদাস বাণিজ্য প্রায়া শহরের অর্থনীতির প্রধান একটি খাতে পরিণত হয়। ১৮৪৮ সালে প্রায়াকে আনুষ্ঠানিকভাবে একটি নগরীর (*সিদাদি* Cidade) মর্যাদা দেওয়া হয়, ফলে শহরটিতে ধর্মীয়, রাজনৈতিক ও অর্থনৈতিক ক্ষমতার কেন্দ্রীভবন ত্বরান্বিত হয়। ১৮৭৬ সালে এসে কাবু ভের্দে থেকে ক্রীতদাস প্রথার অবসান ঘটে। ১৮৩২ সালে চার্লস ডারউইন এইচএমএস বিগল জাহাজে করে যে বিশ্বভ্রমণ করেছিলেন, তা প্রায়াতেই প্রথম নোঙর ফেলে।

১৯৭৫ সালে কাবু ভের্দি একটি স্বাধীন রাষ্ট্রে পরিণত হলে প্রায়া দেশটির রাজধানী হিসেবে রয়ে যায়। স্বাধীনতার পরে প্রায়াতে একটি জনসংখ্যা বিস্ফোরণ ঘটে। কাবু ভের্দির অন্য সব দ্বীপ থেকে জনসাধারণ এখানে আসতে শুরু করে। ফলে বর্তমানে কাবু ভের্দির ৫৬% অধিবাসী সাঁউ তিয়াগু দ্বীপে এবং প্রায় ৩০% প্রায়া নগরীতে বাস করে। ২০১৫ সালে এখানে প্রায় দেড় লক্ষ লোকের বাস ছিল। 

## তথ্যসূত্র

বিষয়শ্রেণী:আফ্রিকার রাজধানী
বিষয়শ্রেণী:কাবু ভের্দির শহর
বিষয়শ্রেণী:১৬শ শতাব্দীতে প্রতিষ্ঠিত জনবহুল স্থান
এলিটা কিংসলে

**এলিটা কিংসলে ওশিওখা** (; জন্ম: ২৯ অক্টোবর ১৯৮৯; **এলিটা কিংসলে** নামে সুপরিচিত) হলেন একজন নাইজেরীয় বংশোদ্ভূত বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশ জাতীয় ফুটবল দল এবং বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনীর হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

২০০৯–১০ মৌসুমে, নাইজেরীয় ক্লাব আকওয়া ইউনাইটেডের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আকওয়া ইউনাইটেডের হয়ে দুই মৌসুমে ১০ ম্যাচে ৯টি গোল করার পর ২০১১–১২ মৌসুমে তিনি বাংলাদেশী ক্লাব আরামবাগে যোগদান করেছেন। আরামবাগে এক মৌসুম অতিবাহিত করার পর বিজেএমসির সাথে চুক্তি স্বাক্ষর করেছেন, যেখানে তিনি ৮ ম্যাচে ৪টি গোল করেছেন। পরবর্তীকালে, তিনি মুক্তিযোদ্ধা সংসদ, বিজেএমসি, আরামবাগ এবং বসুন্ধরা কিংসের হয়ে খেলেছেন। ২০২২–২৩ মৌসুমে, তিনি বসুন্ধরা কিংস হতে বাংলাদেশী ক্লাব ঢাকা আবাহনীতে যোগদান করেছেন।

ব্যক্তিগতভাবে, এলিটা বেশ কিছু পুরস্কার জয়লাভ করেছেন, যার মধ্যে ২০১৫ শেখ কামাল আন্তর্জাতিক ক্লাব কাপের ফাইনালের সেরা খেলোয়াড়, আসরের মূল্যবান খেলোয়াড় এবং পাঁচ গোল করে সর্বোচ্চ গোলদাতার পুরস্কার অন্যতম। দলগতভাবে, এলিটা এপর্যন্ত ৩টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন।

## প্রারম্ভিক জীবন
এলিটা কিংসলে ওশিওখা ১৯৮৯ সালের ২৯শে অক্টোবর তারিখে নাইজেরিয়ার ওগবোনায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## ব্যক্তিগত জীবন
নাইজেরিয়ায় জন্মগ্রহণ করা এলিটা ২০২১ সালে বাংলাদেশের নাগরিকত্ব লাভ করেছেন।

## আন্তর্জাতিক ক্যারিয়ার
জন্মসূত্রে নাইজেরিয়ার জন্য যোগ্য, কিংসলে ২০২১ সালে বাংলাদেশী নাগরিকত্ব পেয়েছিলেন, প্রাকৃতিকীকরণের মাধ্যমে, প্রথম বিদেশী ফুটবলার যিনি বাংলাদেশী পাসপোর্ট প্রাপ্ত হন। ২০২১ সালের সাফ চ্যাম্পিয়নশিপের জন্য তাকে বাংলাদেশ জাতীয় দলের প্রাথমিক দলে নাম দেওয়া হয়েছিল, কিন্তু যোগ্য হওয়ার জন্য সময়মতো ফিফা থেকে ছাড়পত্র না পাওয়ার কারণে তিনি দলের প্রতিনিধিত্ব করতে পারেননি। ২০২৩ সালের মার্চ মাসে, তাকে ফ্রেন্ডলি ম্যাচের আগে অস্থায়ী স্কোয়াডে নাম ঘোষণা করা হয়েছিল। ১৫ মার্চ ২০২৩ তারিখে, তিনি মালাউইয়ের বিরুদ্ধে বাংলাদেশের হয়ে আনঅফিসিয়াল ফ্রেন্ডলি ম্যাচে উপস্থিত হন। ২৫ মার্চ সেশেলসের বিপক্ষে এই ম্যাচে দ্বিতীয়ার্ধে শুরুতে তার সতীর্থ খেলোয়াড় আমিনুর রহমান সজীবের পরিবর্তে বদলী খেলোয়াড় হিসেবে বাংলাদেশের হয়ে অফিসিয়াল অভিষেক হয়।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নাইজেরীয় ফুটবলার
বিষয়শ্রেণী:আকওয়া ইউনাইটেড ফুটবল ক্লাবের খেলোয়াড়
বিষয়শ্রেণী:নাইজেরিয়া পেশাদার ফুটবল লিগের খেলোয়াড়
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:আরামবাগ ক্রীড়া সংঘের ফুটবলার
বিষয়শ্রেণী:বিজেএমসি দলের ফুটবলার
বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার
বিষয়শ্রেণী:আবাহনী লিমিটেডের (চট্টগ্রাম) ফুটবলার
বিষয়শ্রেণী:বসুন্ধরা কিংসের ফুটবলার
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:নাইজেরীয় পুরুষ ফুটবলার
বিষয়শ্রেণী:ব্রাদার্স ইউনিয়নের ফুটবলার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশের নাগরিকীকৃত নাগরিক
দিওয়ান-ই-আলম

**দিওয়ান-ই-আলম**
একটি উর্দু কাব্য। এটি বাংলাভাষী উর্দু কবি **আবুল আযীজ মোহাম্মদ ইসমাইল আলী** (ইসমাঈল আলম) লিখিত উর্দু কাব্য। এর প্রকাশকাল:১৩২৮ হিজরী মোতাবেক ১৯১০ ইংরেজী, কাইয়ুমী, ওয়াকিয়ী মহলল্লা, টিকাপুর, কানপুর, ভারত। ১০০ পৃষ্ঠার এ কাব্যে রয়েছে মর্সিয়া, শের, ক্বসিদা ও বিচ্ছেদ সংগীত। কাব্যে মহানবীর (স.) সীরাত ও নাত-ই-রাসুল দ্ধারা সমৃদ্ধ। দিওয়ান-ই-আলম তিনটি অংশে বিভক্ত। প্রথমাংশ একটি হামদ ও বাকীগুলো নাত-ই-রাসুল। দ্বিতীয়াংশ আহলে বাইত ও সাহাবায়ে কেরামের প্রসংসা, কছিদা (বিষাদ সংগীত) ও তৃতীয়াংশ গজল।  
দিওয়ান-ই-আলম কাব্যের স্বীকৃতি স্বরূপ আলিয়া বিশ্ববিদ্যালয়-এর তৎকালীন প্রিন্সিপাল উইলিয়াম হেমিল্টন হার্লি ইসমাঈল আলীকে **<nowiki/>'বাংলার তুতা**' উপাধি প্রদান করেন।। 
দিওয়ান-ই-আলম কাব্যে কবির চিন্তাধারা ফুটে উঠে।

## ইতিহাস
### রচনা
ইসমাঈল আলম কলকাতা আলিয়া বিশ্ববিদ্যালয়-এ পড়াকালীন সময়ে উর্দু কাব্যের প্রতি আকৃষ্ট হন। এ সময় বাঙ্গালী মুসলমানের বিপুল অংশ উর্দু কবিতার প্রতি অনুরক্ত ছিলেন। কলকাতায় অধ্যয়নরত সময়কালে ইসমাঈল আলমকে মির্জা গালিব-এর কাব্যরীতি প্রবলভাবে আকৃষ্ট করে। ফলে ইসমাঈল আলমের কাব্যে গালিবের কাব্যরীতি লক্ষ্য করা যায়।

## দিওয়ান-ই-আলম
দিওয়ান-ই-আলম কাব্যে তিনটি অংশ রয়েছে। প্রথমাংশে একটি হামদ্ ও নাতসমূহ, দ্বিতীয়াংশে মানাকিব, ওলী ও 'আলিমগণের প্রশংসা, কাসীদা ও মর্সিয়া এবং তৃতীয়াংশে গযলসমূহ স্থান লাভ করেছে। দ্বিতীয়াংশে বড় বড় সাহাবা, হযরত আলীর মানকাবাত, হযরত হোসাইন ইবনে আলী (রা)-এর শাহাদাতের উপর লিখিত কাসীদা, হযরত আব্দুল কাদের জিলানী, হযরত মইনুদ্দিন চিশতী, বাবা ফরিদউদ্দিন গঞ্জেশকার, নিজামুদ্দিন আউলিয়া, হযরত শাহ জালাল (র), হযরত ফযলুর রহমান গাঞ্জ-এ-মুরাদাবাদী, শাহ আহমদ মিঞা, সৈয়দ ওয়ারেস 'আলী লখনৌবী এবং 'আবদুল ওহাব সিলেটীর প্রশংসা ছাড়াও ছেলে মৌলবী আযীযুল হক-এর অকাল মৃত্যুতে লিখিত মর্সিয়া রয়েছে।
দিওয়ান-ই-আলম-এর অনুদিত কাব্য রূপ:

## পুরস্কার

দিওয়ান-ই-আলম কাব্যের স্বীকৃতি স্বরূপ আলিয়া বিশ্ববিদ্যালয়-এর তৎকালীন প্রিন্সিপাল উইলিয়াম হেমিল্টন হার্লি ইসমাঈল আলমকে 'বাংলার তুতা' উপাধি প্রদান করেন। তাঁর কবিতায় কোন কৃত্রিমতা ছিল না। তিনি হাম্দ, না'ত, মানকাবাত, কাসীদা, মর্সিয়া রচনা করেছেন। এসবের ভাষা ছিল সহজ-সরল ও প্রাঞ্জল।

### প্রকাশনা ইতিহাস

১০০ পৃষ্ঠা সংবলিত মাওলানা মুহাম্মদ ইসমাঈল আলম রচিত এ উর্দু কাব্যটি ১৩২৮ হিঃ/১৯১০ সালে কানপুরের কাইউমী প্রেস থেকে প্রকাশিত হয়।

## সাহিত্য সমালোচনা

দিওয়ান-ই-আলম কাব্যের উপর সমালোচনা করেন পাকিস্থানি গবেষক আব্দুল জলিল বিসমিল, উর্দু দৈনিক পাসবান-এ নিবন্ধ লিখেন। বিসমিল লিখেন, তাঁর কবিতা পাঠে মনে হয়, যেন তিনি উর্দু ভাষাভাষী কবি। আসাম প্রদেশের গবেষক আব্দুল জলিল রাগবি 'মাশায়েখে আসাম' গ্রন্থে স্বতন্ত্র অধ্যায়ে আলোচনা লিখেন।

## দিওয়ান-ই-আলম বঙ্গানুবাদ

দিওয়ান-ই-আলম কাব্যের প্রথম বাংলা অনুবাদ করেন সরওয়ার ফারুকী। ২৯ এপ্রিল ২০১৮ থেকে দৈনিক সিলেটের ডাক পত্রিকায় ধারাবাহিক ছাপা হয়। দিওয়ান-ই-আলম-এর অনুদিত রূপ:

## তথ্যসূত্র

বিষয়শ্রেণী:উর্দু কবিতা
বিষয়শ্রেণী:উর্দু কবি
বিষয়শ্রেণী:কাব্য
আশিষ লামা

**আশিষ লামা** (, ; জন্ম: ১ ডিসেম্বর ১৯৯৬; **আশিষ লামা** নামে সুপরিচিত) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব বুটবল লুম্বিনি এবং নেপাল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

২০১৮–১৯ মৌসুমে, নেপালি ক্লাব নেপাল সশস্ত্র পুলিশ বাহিনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নেপাল সশস্ত্র পুলিশ বাহিনীর হয়ে মাত্র এক মৌসুম অতিবাহিত করার পর ২০১৯–২০ মৌসুমে তিনি মনাং মরস্যাংদিতে যোগদান করেছেন। মনাং মরস্যাংদিতে এক মৌসুম অতিবাহিত করার পর পুনরায় নেপাল সশস্ত্র পুলিশ বাহিনীর সাথে চুক্তি স্বাক্ষর করেছেন। ২০২১–২২ মৌসুমে, তিনি নেপাল সশস্ত্র পুলিশ বাহিনী হতে নেপালি ক্লাব বুটবল লুম্বিনিতে যোগদান করেছেন।

আশিষ ২০১৯ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।

## প্রারম্ভিক জীবন
আশিষ লামা ১৯৯৬ সালের ১লা ডিসেম্বর তারিখে নেপালে জন্মগ্রহণ করেছেন।

## আন্তর্জাতিক ফুটবল
২০১৯ সালের ২৫শে মার্চ তারিখে, ২২ বছর, ৩ মাস ও ২৪ দিন বয়সে, ডান পায়ে ফুটবল খেলায় পারদর্শী আশিষ কুয়েতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি কুয়েত ০–১ গোলের ব্যবধানে জয়লাভ করেছিল।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি ফুটবলার
বিষয়শ্রেণী:নেপালের আন্তর্জাতিক ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
আলো আমার আলো

***আলো আমার আলো*** হল একটি জনপ্রিয় বাংলা চলচ্চিত্র যা পরিচালনা করেন পিনাকী ভূষণ মুখোপাধ্যায়। এই চলচ্চিত্রটি ১৯৭১ সালে চারু চিত্র ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন পবিত্র চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুচিত্রা সেন, বিকাশ রায়, জহর রায়।

## কাহিনী
চলচ্চিত্রটি বাবা-মা এবং পাঁচ ভাইবোনের একটি দরিদ্র পরিবার নিয়ে। পরিবারের গৃহস্থালীর দায়িত্ব বড় বোন পরিচালিত করে। অন্যপ্রান্তে একজন উচ্চপদস্থ কর্মকর্তা এবং একজন সমাজকর্মী যিনি একই সাথে একজন নারীও। পরিবারের দরিদ্র অবস্থার সুযোগ নিয়ে সে তাদের বড় মেয়েকে এক রাতের আনন্দের জন্য দেওয়ার জন্য তাদের অর্থ দেয়। দুর্ঘটনাক্রমে, সে তার স্মৃতিশক্তি হারায়। এদিকে, তার প্রতি অনুভূতি তৈরি হয় এবং তাকে তার স্মৃতিশক্তি ফিরিয়ে আনতে সাহায্য করে। তিনি তাকে তার সমস্ত অপরাধের জন্য ক্ষমা করে দেন এবং তার কাছে ফিরে যান কারণ সে বুঝতে পারে যে সে তার প্রেমে পড়েছে।

## শ্রেষ্ঠাংশে

* সুচিত্রা সেন - অতশী হালদার
* উত্তম কুমার - নীরেন্দ্র মিত্র
* বিকাশ রায় - ডাঃ সুদিন্ন সামন্ত
* বঙ্কিম ঘোষ - মহিপ
* জ্যোৎস্না বন্দ্যোপাধ্যায়
* কানু ব্যানার্জী - অতশীর বাবা
* পঞ্চানন ভট্টাচার্য
* আরতি চ্যাটার্জী
* ভাস্কর চৌধুরী
* ভারতী দেবী - অতশীর মা
* কল্যাণী মণ্ডল
* শিশির মিত্র
* অর্ধেন্দু মুখোপাধ্যায়
* রবিন মুখোপাধ্যায়
* বিনোতা রায়
* জহর রায় - গজানন
* সুব্রত সেনশর্মা
* গৌর শী
## তথ্যসূত্র

## বহিঃসংযোগ
* 

বিষয়শ্রেণী:১৯৭১-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
আলি হাইসাম

**আলি হাইসাম** (; জন্ম: ৪ এপ্রিল ১৯৯২) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব ইউনাইটেড ভিক্টরি এবং মালদ্বীপ জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

২০১১ সালে, মালদ্বীপীয় ফুটবল ক্লাব নিউ রেডিয়েন্টের যুব পর্যায়ের হয়ে খেলার মাধ্যমে আলি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১১–১২ মৌসুমে, নিউ রেডিয়েন্টের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নিউ রেডিয়েন্টের হয়ে দুই মৌসুম অতিবাহিত করার পর ২০১৪ সালে তিনি বিজি স্পোর্টসে যোগদান করেছেন। বিজি স্পোর্টসে ২ মৌসুম অতিবাহিত করার পর ইউনাইটেড ভিক্টরির সাথে চুক্তি স্বাক্ষর করেছেন। পরবর্তীকালে, তিনি মাজিয়া এবং তিনাডুর হয়ে খেলেছেন। ২০১৮–১৯ মৌসুমে, তিনি তিনাডু হতে মালদ্বীপীয় ক্লাব ইউনাইটেড ভিক্টরিতে যোগদান করেছেন।

আলি ২০২১ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

## প্রারম্ভিক জীবন
আলি হাইসাম ১৯৯২ সালের ৪ঠা এপ্রিল তারিখে মালদ্বীপে জন্মগ্রহণ করেছেন।

## আন্তর্জাতিক ফুটবল
২০২১ সালের ১১ই জুন তারিখে, ২৯ বছর, ২ মাস ও ৭ দিন বয়সে, ডান পায়ে ফুটবল খেলায় পারদর্শী আলি চীনের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২০ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি চীন ০–৫ গোলের ব্যবধানে জয়লাভ করেছিল।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মালদ্বীপীয় ফুটবলার
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:নিউ রেডিয়েন্ট স্পোর্টস ক্লাবের খেলোয়াড়
বিষয়শ্রেণী:বিজি স্পোর্টস ক্লাবের খেলোয়াড়
বিষয়শ্রেণী:ইউনাইটেড ভিক্টরির খেলোয়াড়
বিষয়শ্রেণী:মাজিয়া স্পোর্টস অ্যান্ড রিক্রিয়েশন ক্লাবের খেলোয়াড়
বিষয়শ্রেণী:ধিবেহী প্রিমিয়ার লিগের খেলোয়াড়
বিষয়শ্রেণী:মালদ্বীপের আন্তর্জাতিক ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
সহর গুল

**সহর গুল** (জন্ম আনু.১৯৯৮) একজন আফগান কিশোরী, যাকে পুলি ই খুমরি শহরে স্বামীর পরিবার দ্বারা নির্যাতন ও অপব্যবহার করা হয়েছিল, যখন অবৈধভাবে বালিকা বধূ হিসেবে তার বিবাহ হয়েছিল। যখন তাকে ২০১১ সালের শেষের দিকে উদ্ধার করা হয় তখন তার ঘটনাটি আফগানিস্তানে ও আন্তর্জাতিকভাবে উল্লেখযোগ্য হয়ে ওঠে। *দ্য গার্ডিয়ান* বলেছে যে গুলের ঘটনাটি "আফগানিস্তানকে আতঙ্কিত করেছে ও দেশের আত্মা-অনুসন্ধানের একটি প্ররোচনা প্রদান করেছে"। তার শ্বশুরবাড়ির তিনজন সদস্যকে হত্যার চেষ্টার জন্য দোষী সাব্যস্ত করা হয়েছিল এবং ১০ বছরের কারাদণ্ড দেওয়া হয়েছিল, কিন্তু পরে আপিলের পরিপ্রেক্ষিতে আদালত তাদের মুক্তি দেয়। আমেরিকান অ্যাটর্নি কিম্বারলে মোটলে শ্বশুরবাড়ির মুক্তির কথা শুনে সুপ্রিম কোর্টে গুলের প্রতিনিধিত্ব করেন। গুল এমন একটি অপরাধের প্রথম ভুক্তভোগী   ছিলেন, যেটি ফৌজদারি কার্যবিধির জন্য একজন অ্যাটর্নি কর্তৃক প্রতিনিধিত্ব করা হয়েছিল। একটি যুগান্তকারী সিদ্ধান্তে সুপ্রিম কোর্ট ও আপিল আদালত কর্তৃক এই মামলার দুইবার সিদ্ধান্ত নেওয়ার পর, গুলের শ্বশুর, ভাই ও স্বামী যাদের আগে কখনো বিচার করা হয়নি তাদের দোষী সাব্যস্ত করা হয়েছিল এবং পাঁচ বছরের কারাদণ্ড দেওয়া হয়েছিল। আদালত আরও সম্মত হয় যে গুল সব পক্ষের বিরুদ্ধে নাগরিক ক্ষতিপূরণের জন্য মামলা করতে পারে। গুল মহিলাদের একটি আশ্রয় কেন্দ্রে সুস্থ হয়ে ওঠে এবং বলেন যে তার রাজনীতিবিদ হওয়া ও অন্যান্য মহিলাদের ভোগান্তি নির্মূল করার জন্য উচ্চাকাঙ্ক্ষা রয়েছে।

## জীবনের প্রথমার্ধ
গুল উত্তর আফগানিস্তানের একটি পাহাড়ি প্রদেশ বাদাখশানে বেড়ে ওঠে। তার বাবার মৃত্যুর পর সে আত্মীয়দের কাছে চলে যায় এবং অবশেষে তার সৎ ভাইয়ের সাথে থাকতে শুরু করে, যখন তার বয়স ৯ বছর ছিল। গুল গরু ও ভেড়া পালন করত এবং আখরোট ও এপ্রিকট গাছের বাগানে কাজ করত, এবং জ্বালানির জন্য গোবর ইটও তৈরি করত। সৎ ভাইয়ের বাড়িতে গুলের উপস্থিতিতে স্পষ্টতই সৎ ভাইয়ের স্ত্রী অসন্তুষ্ট ছিল, যিনি গুলকে বিবাহ করিয়ে দিতে স্বামীর চাপ দিয়েছিলেন, যদিও সেই সময়ে গুলের ১৬ বছর বয়সী ছিল, যা তার বৈধ বিবাহের বয়সের থেকে ২ বছর কম ছিল। সৎ ভাইয়ের স্ত্রীর সাথে ৩০ বছর বয়সী ব্যক্তি গোলাম সখীর যোগাযোগ হয়, যিনি অবৈধভাবে গুলকে বিবাহ করার জন্য কমপক্ষে ৫ হাজার ডলার দিয়েছিলেন।  গুল তার বিয়ের সময় নিরক্ষর ছিলেন।

## বিয়ে ও অপব্যবহার
সখী উত্তরাঞ্চলীয় প্রদেশ বাঘলানে তার পিতা-মাতার বাড়িতে গুলকে নিয়ে যায়। আফগানিস্তানের মহিলা বিষয়ক মন্ত্রণালয়ের কর্মকর্তারা দাবি করেন, সখীর পরিবার গুলকে জোর করে পতিতাবৃত্তিতে যুক্ত করতে চেয়েছিল। সন্তান না নেওয়ার জন্য প্রথম স্ত্রীকে সখী ও তার মা মারধর করার পর প্রথম স্ত্রী সখীকে ছেড়ে চলে যায়। গুল কয়েক সপ্তাহ ধরে তার বিবাহে বাধা দেয়। 

## তথ্যসূত্র

বিষয়শ্রেণী:নারীর প্রতি সহিংসতার ঘটনা
বিষয়শ্রেণী:আফগানিস্তানে নারীর প্রতি সহিংসতা
বিষয়শ্রেণী:আফগানিস্তানে অপরাধ
বিষয়শ্রেণী:১৯৯০-এর দশকে জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৮-এ জন্ম
আয়ুষ ঘালন

**আয়ুষ ঘালন** (, ; জন্ম: ২১ ফেব্রুয়ারি ২০০৪) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব থ্রি স্টার এবং নেপাল জাতীয় দলের হয়ে আক্রমণভাগের খেলোয়াড় হিসেবে খেলেন।

নেপালি ক্লাব পোখরা থান্ডার্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; পোখরা থান্ডার্সের হয়ে খেলার পর তিনি নেপালি ক্লাব থ্রি স্টারে যোগদান করেছেন। আয়ুষ ২০২১ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ৭ ম্যাচে ১টি গোল করেছেন।

## প্রারম্ভিক জীবন
আয়ুষ ঘালন ২০০৪ সালের ২১শে ফেব্রুয়ারি তারিখে নেপালে জন্মগ্রহণ করেছেন।

## আন্তর্জাতিক ফুটবল
২০২১ সালের ১১ই জুন তারিখে, মাত্র ১৭ বছর, ৩ মাস ও ২১ দিন বয়সে, ডান পায়ে ফুটবল খেলায় পারদর্শী আয়ুষ অস্ট্রেলিয়ার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৯১তম মিনিটে আক্রমণভাগের খেলোয়াড় সুমন লামার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি অস্ট্রেলিয়া ০–৩ গোলের ব্যবধানে জয়লাভ করেছিল।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:২০০৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি ফুটবলার
বিষয়শ্রেণী:নেপালের আন্তর্জাতিক ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:বাংলাদেশ পুলিশ ফুটবল ক্লাবের খেলোয়াড়
বিষয়শ্রেণী:বাংলাদেশ ফুটবল লিগের খেলোয়াড়
হি নেমড মি মালালা

thumb|হি নেমড মি মালালা চলচ্চিত্রের পোস্টার

**হি নেমড মি মালালা** ডেভিস গুগেনহাইম পরিচালিত ২০১৫ সালের একটি আমেরিকান তথ্যচিত্র বা ডকুমেন্টারি চলচ্চিত্র। চলচ্চিত্রটি তরুণ পাকিস্তানি মহিলা কর্মী এবং নোবেল শান্তি পুরস্কার বিজয়ী মালালা ইউসুফজাইকে উপস্থাপন করে, যিনি মেয়েদের অধিকার, বিশেষ করে শিক্ষার অধিকারের কথা বলেছিলেন, যখন তিনি খুব ছোট ছিলেন। চলচ্চিত্রটি আরও বর্ণনা করে যে কীভাবে তিনি অলৌকিকভাবে বেঁচে ছিলেন এবং পাকিস্তানের সোয়াত উপত্যকায় মেয়েদের শিক্ষার প্রতি সংগঠনের সহিংস বিরোধিতার অংশ হিসেবে একজন তালিবান বন্দুকধারীর শিকার ও গুলিবিদ্ধ হওয়ার পর তিনি তার অনুসন্ধানের ক্ষেত্রে আরও স্পষ্ট হয়ে উঠেছিলেন। শিরোনামটি আফগানি লোক নায়ক ম্যায়ওয়ান্দের মালালাইকে বোঝায়, যার নামে মালালার বাবা তার নাম রেখেছিলেন।

*হি নেমড মি মালালা* ২০১৫ সালের ১ ডিসেম্বর শ্রেষ্ঠ পূর্ণদৈর্ঘ্য প্রামাণ্যচিত্র বিভাগে ৮৮তম একাডেমি পুরস্কারে জমা দেওয়া চৌদ্দটি ডকুমেন্টারির সাথে সংক্ষিপ্ত তালিকাভুক্ত করেছিলেন, কিন্তু মনোনয়ন পেতে ব্যর্থ হয়। এটি সেরা অ্যানিমেটেড বিশেষ প্রযোজনা বিভাগে ৪৩তম অ্যানি পুরস্কারে মনোনীত হয়েছিল।

## উৎপাদন

ওয়াল্টার এফ পার্কস ও লরি ম্যাকডোনাল্ড পার্টিসিপেন্ট মিডিয়া সহ ইমেজেনেশন আবু ধাবি এফজেডের মাধ্যমে চলচ্চিত্রটি প্রযোজনা করেছিলেন।

## মুক্তি

ফক্স সার্চলাইট পিকচার্স ২০১৫ সালের ৩১শে মার্চ চলচ্চিত্রটির মার্কিন অধিকার অর্জন করে, যখন স্টুডিওক্যানাল ছবিটি ফ্রান্সে মুক্তি দেয়।

ছবিটি ২০১৫ সালের ৪ই সেপ্টেম্বর টেলুরাইড ফিল্ম ফেস্টিভ্যালে প্রিমিয়ার হয় এবং ২ অক্টোবর মার্কিন যুক্তরাষ্ট্রে একটি নাট্যমঞ্চে মুক্তি পেয়েছিল। ২০১৫ সালের ১৮ই জুন ন্যাশনাল জিওগ্রাফিক ঘোষণা করেছিল যে তারা চলচ্চিত্রটির সম্প্রচারের অধিকার অর্জন করেছে এবং ১৭১ টি দেশে ৪৫ টি ভাষায় চলচ্চিত্রটি সম্প্রচার করবে। পাকিস্তানে জিও নিউজ চলচ্চিত্রটি সম্প্রচার করে, যা ইউসুফজাইয়ের পরিবার বিশেষভাবে উর্দু ভাষায় ডাব করে।

## বক্স অফিস
*হি নেমড মি মালালা * মার্কিন যুক্তরাষ্ট্রে ২০১৫ সালের ২ অক্টোবর প্রেক্ষাগৃহে মুক্তি পায় এবং প্রথম সপ্তাহান্তে ৬০,৮৮৪ ডলার উপার্জন করেন, যার ফলে মার্কিন যুক্তরাষ্ট্রের বক্স অফিসে ৪৩তম স্থান অর্জন করে। পরের সপ্তাহে চলচ্চিত্রটির মুক্তি ৪ টি থেকে ৪৪৬ টি স্ক্রিনে প্রসারিত হয়, যা আনুমানিক ৬৮৫,০০০ ডলার উপার্জন করে। চলচ্চিত্রটির ঘরোয়া মোট উপার্জন ২০১৫ সালের ২৫শে অক্টোবর পর্যন্ত ১৯,৭৮,১৪৬ মার্কিন ডলার ছিল। ছবিটি ২২ শে অক্টোবর জার্মানিতে আন্তর্জাতিক রোলআউট শুরু করে যেখানে এটি ১১ টি স্ক্রিনে ২৯,৮৮০ ফিন আয়ের মাধ্যমে ২৫তম স্থান লাভ করে।

## তথ্যসূত্র

বিষয়শ্রেণী:২০১৫-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মালালা ইউসুফজাই
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন প্রামাণ্য চলচ্চিত্র
বিষয়শ্রেণী:পাকিস্তানে নারীর প্রতি সহিংসতা
বিষয়শ্রেণী:পাকিস্তান সম্পর্কে প্রামাণ্য চলচ্চিত্র
বিষয়শ্রেণী:শিশু নির্যাতন সম্পর্কে প্রামাণ্য চলচ্চিত্র
বিষয়শ্রেণী:সক্রিয়কর্মী সম্পর্কে চলচ্চিত্র
বিষয়শ্রেণী:ফক্স সার্চলাইট পিকচার্সের চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
পর্তো নোভো

**পর্তো নোভো** (; আ-ধ্ব-ব:[pɔʁtɔnɔvo]) পশ্চিম আফ্রিকার রাষ্ট্র বেনিনের (বেনাঁঁ) রাজধানী। এটি দেশটির দক্ষিণ-পূর্ব প্রান্তসীমায় আটলান্টিক সাগরের গিনি উপসাগরের সাথে সংযুক্ত একটি উপহ্রদের উপকূলে অবস্থিত; আটলান্টিক মহাসাগর থেকে এটির দূরত্ব প্রায় ১৩ কিলোমিটার। পর্তো নভো নামটি একই বানানের পর্তুগিজ নাম "পোর্তু নোভু" থেকে এসেছে; ১৭৩০ সালে পর্তুগিজরা এই নাম প্রদান করে, যার অর্থ "নয়া পোর্তু" (পর্তুগালের পোর্তু শহরের সাথে সাদৃশ্যের কারণে)। শহরটিতে মূলত গুন ও ইয়োরুবা নৃগোষ্ঠীর লোকেদের বাস; এছাড়া তোরি নামক একটি ক্ষুদ্র নৃগোষ্ঠীও আছে। স্থানীয় গুন-গবে ভাষায় শহরটি "হগবোনু" () এবং ইয়োরুবা ভাষায় "আজাশে" নামেও পরিচিত। ১১০ বর্গকিলোমিটার আয়তনের এই নগরীতে ২০১৩ সালের জনগণনা অনুযায়ী ২ লক্ষ ৬৪ হাজারের কিছু বেশি অধিবাসীর বাস ছিল।

বেনিনের আইনপ্রণেতারা পর্তো নভোতে মিলিত হন, তবে দেশটির রাষ্ট্রপতির কার্যালয় ও সিংহভাগ সরকারি কার্যালয় পর্তো নোভো থেকে ৩০ কিলোমিটার পশ্চিমে দেশটির বৃহত্তম নগরী কোতোনু-তে অবস্থিত। এখানে বেনিনের জাতীয় নথি সংরক্ষণাগার ও জাতীয় গ্রন্থাগারটি অবস্থিত। এছাড়া এখানে কিছু প্রাচীন আফ্রিকান প্রাসাদের ধ্বংসাবশেষ ও বহু ঔপনিবেশিক আমলে ভবন রয়েছে, যাদের মধ্যে একটি প্রাচীন পর্তুগিজ মহাগির্জা বা ক্যাথেড্রালের নাম উচ্চার্য। পর্তো নোভোতে বহুসংখ্যক আফ্রিকান কারুশিল্পী ও কারুসংঘ রয়েছে। শহরের জাদুঘরগুলিতে হাজার হাজার আফ্রিকান শিল্পকর্ম আছে, যাদের মধ্যে বিভিন্ন ধরনের আফ্রিকান মুখোশ উল্লেখ্য।

পর্তো নোভো একটি কৃষি অঞ্চলে অবস্থিত। শহরটিতে কৃষকেরা তাদের পণ্য (যেমন পাম তেল, সাদা শিমুল গাছের তুলা) বিক্রয় করে। তবে এখানে শিল্প ও বাণিজ্যের তেমন বিকাশ ঘটেনি। বরং কোতোনু নগরীটিই দেশটির প্রধান শিল্পকেন্দ্র ও উন্নততর গভীর পোতাশ্রয় সেবাবিশিষ্ট সমুদ্র বন্দর এবং সেখান থেকে দেশের অভ্যন্তরভাগের রেল সংযোগ আছে। পর্তো নোভো সড়কপথে ও রেলপথে পশ্চিম দিকে বেনিনের কোতোনু শহরের সাথে এবং পূর্ব দিকে নাইজেরিয়ার লেগোস নগরীর সাথে সংযুক্ত। পর্তো নোভো নাইজেরিয়া সীমান্ত থেকে মাত্র ১৩ কিলোমিটার দূরত্বে অবস্থিত।

১৬শ শতকের শেষভাগে কিংবা ১৮শ শতকের শুরুতে আল্লাদা নামক একটি নৃগোষ্ঠী এই লোকালয়টির পত্তন করেছিল। তখন এটির নাম ছিল আজাশে। সেটি ইয়োরুবাভাষী পোপো রাজ্যের রাজধানী ছিল। এখানে পর্তুগিজরাও একটি বাণিজ্যকুঠি স্থাপন করে। ১৮শ শতকে পর্তুগিজেরা পর্তো নোভোকে ক্রীতদাস বাণিজ্যের একটি কেন্দ্রে পরিণত করে। তারা এই শহর থেকে দুই আমেরিকা মহাদেশে জাহাজে করে ক্রীতদাস প্রেরণ করত।

১৯শ শতকের শেষভাগে ফরাসিরা অঞ্চলটি বিজয় করে। তারা এখানে দাওমে নামের একটি উপনিবেশ প্রতিষ্ঠা করে এবং পর্তো নোভোকে এর রাজধানী বানায়। ১৯৬০ সালে দাওমে একটি স্বাধীন রাষ্ট্র হিসেবে আত্মপ্রকাশ করে এবং পর্তো নোভো সেটির রাজধানী হিসেবে রয়ে যায়। ১৯৭৫ সালে দাওমে প্রজাতন্ত্র রাষ্ট্রটির নাম বদলে বেনিন বা বেনাঁ রাখা হয়।

## তথ্যসূত্র

বিষয়শ্রেণী:আফ্রিকার রাজধানী
বিষয়শ্রেণী:বেনিনের শহর
বিষয়শ্রেণী:১৬শ শতাব্দীতে প্রতিষ্ঠিত জনবহুল স্থান
হাসান নাজিম

**হাসান নাজিম** (; জন্ম: ২৪ মে ২০০১) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব গ্রিন স্ট্রিটস এবং মালদ্বীপ জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

মালদ্বীপীয় ফুটবল ক্লাব আর্লি টাচের যুব পর্যায়ের হয়ে খেলার মাধ্যমে নাজিম ফুটবল জগতে প্রবেশ করেছেন এবং পরবর্তীকালে জামালউদ্দিন স্কুল এবং ফোয়াকাইডুর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, মালদ্বীপীয় ক্লাব ফোয়াকাইডুর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ফোয়াকাইডুর হয়ে ২ মৌসুম অতিবাহিত করেছেন। মাঝে তিনি এক মৌসুমের জন্য ধারে ঈগলসের হয়ে খেলেছেন। ২০২০–২১ মৌসুমে, তিনি ঈগলস হতে মালদ্বীপীয় ক্লাব গ্রিন স্ট্রিটসে যোগদান করেছেন।

নাজিম মালদ্বীপ অনূর্ধ্ব-১৪ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। মালদ্বীপের বয়সভিত্তিক দলের হয়ে খেলার পর, তিনি ২০১৯ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

## প্রারম্ভিক জীবন
হাসান নাজিম ২০০১ সালের ২৪শে মে তারিখে মালদ্বীপের মালেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
নাজিম মালদ্বীপ অনূর্ধ্ব-১৪, মালদ্বীপ অনূর্ধ্ব-১৮, মালদ্বীপ অনূর্ধ্ব-১৯ এবং মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন।

২০১৯ সালের ৫ই সেপ্টেম্বর তারিখে, মাত্র ১৮ বছর, ৩ মাস ও ১২ দিন বয়সে, ডান পায়ে ফুটবল খেলায় পারদর্শী নাজিম গুয়ামের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। উক্ত ম্যাচের ৬৯তম মিনিটে কেন্দ্রীয় আক্রমণভাগের খেলোয়াড় আব্দুল্লা আসাদুল্লার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১২ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি মালদ্বীপ ১–০ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে নাজিম সর্বমোট ২ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মালের ব্যক্তি
বিষয়শ্রেণী:মালদ্বীপীয় ফুটবলার
বিষয়শ্রেণী:ফোয়াকাইডু ফুটবল ক্লাবের খেলোয়াড়
বিষয়শ্রেণী:ক্লাব ঈগলসের খেলোয়াড়
বিষয়শ্রেণী:ক্লাব গ্রিন স্ট্রিটসের খেলোয়াড়
বিষয়শ্রেণী:ধিবেহী প্রিমিয়ার লিগের খেলোয়াড়
বিষয়শ্রেণী:মালদ্বীপের আন্তর্জাতিক যুব ফুটবলার
বিষয়শ্রেণী:মালদ্বীপের আন্তর্জাতিক ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
মাসুমা এসমতি-ওয়ারদাক

**মাসুমা ইসমতী-ওয়ারদাক** একজন আফগান লেখক এবং রাজনীতিবিদ, তিনি যৌথভাবে আফগান পার্লামেন্টে দায়িত্ব পালনকারী প্রথম নারী এবং আফগান শিক্ষামন্ত্রী হিসেবে দায়িত্ব পালন করেন।
## শিক্ষা জীবন
১৯৫৩ সালে তিনি কাবুল মহিলা কলেজ থেকে স্নাতক পাশ করেন এবং ১৯৫৮ সালে মার্কিন যুক্তরাষ্ট্রে ব্যবসায শিক্ষায় ডিগ্রি লাভ করেন। 
## নারী অধিকারে অবদান
১৯৫৯ সালে, তিনি এবং কুবরা নূরজাই আফগানিস্তানে রানী হুমাইরা বেগমকে পর্দা ছাড়াই প্রকাশ্যে উপস্থিত হওয়ার প্রথম নারীদের মধ্যে একজন হয়েছিলেন। প্রধানমন্ত্রী মোহাম্মদ দাউদ খানের নারীদের স্বেচ্ছায় তাদের পর্দা সরানোর আহ্বানকে সমর্থন করেছিলেন।  ১৯৬৪ সালে বাদশাহ মোহাম্মদ জহির শাহ তাকে একটি উপদেষ্টা কমিটিতে নিযুক্ত করেন যা ১৯৬৪ সালের সংবিধানের খসড়া পর্যালোচনা করে  নারীদের ভোট দেওয়ার এবং নির্বাচনে দাঁড়ানোর অধিকার প্রদান করে। ১৯৬৫ সালে তিনি কান্দাহার থেকে সংসদের হাউস অব দি পিউপেল এর প্রতিনিধিত্ব করতে নির্বাচিত হন এবং নারী অধিকারের অন্যতম উকিল হয়ে ওঠেন।  তিনি ১৯৬৫ সালের নির্বাচনে চারজন নারীর মধ্যে একজন ছিলেন এবং ১০৬৯ সালে  পুনঃনির্বাচনে তাঁর আসন হারান। 
## আফগান মহিলা পরিষদ
আফগান মহিলা পরিষদ (নারী পরিষদ নামেও পরিচিত) ছিল একটি গণতান্ত্রিক প্রজাতন্ত্র আফগানিস্তান (১৯৭৮-৮৭) এবং আফগানিস্তান প্রজাতন্ত্রের অধীনে (১৯৮৭-৯২) একক একটি নারী সংগঠন। ১৯৮৯ সাল পর্যন্ত সংগঠনের নেতা ছিলেন মাসুমা ইসমাতি-ওয়ারদাক। সংগঠনটি পরিচালনা করত ওয়ারদাক এবং আটজন নারী কর্মী। ১৯৭৮ সালে, নূর মুহাম্মদ তারকীর অধীনে সরকার নারীদের সমান অধিকার প্রদান করে। এতে নারীরা স্বামী এবং তাদের ক্যারিয়ার বেছে নেওয়ার ক্ষমতা দিয়েছে। আফগান মহিলা পরিষদ এর সদস্য সংখ্যা ছিল প্রায় ১৫০০০০ এবং প্রায় সব প্রদেশে এর অফিস ছিল। কাবুলের বেশিরভাগ নারীই মুজাহিদিনদের প্রতিবাদ করেছিলেন কারণ তারা নারীদের ব্যাপারে তাদের পশ্চাদপসরণমূলক আইন করেছিল।

## কর্মজীবন
তিনি ১৯৫৯-১৯৬৪ এর মধ্যে তিনি কাবুলের জারঘুনা উচ্চ বিদ্যালয়ের অধ্যক্ষ ছিলেন এবং তারপর মাধ্যমিক শিক্ষার মহাপরিচালক হিসেবে নিযুক্ত হন। তিনি ৯৬৪ সালে সাংবিধানিক উপদেষ্টা কমিটির সদস্য হয়েছিলেন এবং নারী বিষয়ে তার সিদ্ধান্ত আফগান প্রগতিশীল সরকার ১৯৬৪ সালে অন্তর্ভুক্ত করে আফগান সংবিধান অনুমোদন করেছিল।

## বৈবাহিক জীবন
তিনি সাবেক শিক্ষামন্ত্রী এবং কাবুল বিশ্ববিদ্যালয়ের বিজ্ঞান অনুষদের অধ্যাপক আবদুল কাইয়ুম ওয়ার্দাককে বিয়ে করেন। ১৯৮৭ সালে তিনি আফগান মহিলা পরিষদের সভাপতি হন। 

## রচনা
মাসুমা আফগান নারীদের অবদান এবং প্রচেষ্টার বিষয়ে পশতু এবং দরি উভয় ভাষায় নারীর অধিকার সম্পর্কে অনেক বই লিখেছেন। পশতু ভাষায় লেখা “মৌখিক ঐতিহ্যতে মহিলাদের অবদান” বইটি ইংরেজিতেও অনুবাদ করা হয়েছে।

## তথ্যসূত্র

বিষয়শ্রেণী:পশতু ব্যক্তি
বিষয়শ্রেণী:আফগান নারীবাদী
বিষয়শ্রেণী:আফগান লেখক
বিষয়শ্রেণী:জীবিত ব্যক্তি
বিষয়শ্রেণী:১৯৩০-এ জন্ম
বিষয়শ্রেণী:আফগানিস্তানের নারী মন্ত্রী
বিষয়শ্রেণী:পশতু লেখক
বিষয়শ্রেণী:পশতুন নারী রাজনীতিবিদ
বিষয়শ্রেণী:পশতুন রাজনীতিবিদ
বিষয়শ্রেণী:পিপল'স ডেমোক্রেটিক পার্টি অব আফগানিস্তানের রাজনীতিবিদ
স্বাতী হত্যা মামলা

**এস স্বাতী** ছিলেন ২৪-বছর বয়সী ভারতীয় ইনফোসিস সংস্থার কর্মচারী, যিনি ২০১৬ সালের ২৪ শে জুন ভারতের তামিলনাড়ুর চেন্নাইয়ের নুঙ্গামবাক্কাম রেলওয়ে স্টেশনে খুন হন। অনেক লোকের সামনে স্বাতীকে হত্যা করা হয়, যাত্রীরা নির্বাক দর্শকের মত ছিল, একজন হামলাকারী, যাকে রামকুমার বলে সন্দেহ করা হয়, সে পালিয়ে যায় এবং পুলিশ আসার আগে ও তাদের তদন্ত প্রক্রিয়া শুরু করার আগে স্বাথীর দেহ অযত্নে অবস্থায় পড়ে থাকে।

## পটভূমি
স্বাতী ভারত সরকারের স্বাস্থ্য বীমা কোম্পানি ইএসআইসি-এর অবসরপ্রাপ্ত কর্মচারী সান্থানা গোপালকৃষ্ণনের মেয়ে ছিলেন। তিনি ২০১৪ সালে ধানলক্ষ্মী কলেজ অব ইঞ্জিনিয়ারিংয়ে কম্পিউটার বিজ্ঞানে স্নাতক ডিগ্রী সম্পন্ন করেন, একই বছর আনা বিশ্ববিদ্যালয়ে ওরাকলে একটি কোর্স গ্রহণ করেন। ইনফোসিসে চাকরির জন্য নির্বাচিত হওয়ার পর, তিনি মহীশূরে প্রশিক্ষণ নিয়েছিলেন এবং সিস্টেম ইঞ্জিনিয়ারের চাকরি পেয়েছিলেন। ইঞ্জিনিয়ারিং কলেজের স্বাতীর বন্ধু সিধু তাকে একজন বন্ধুত্বপূর্ণ মহিলা হিসেবে বর্ণনা করেছেন, যিনি সাধারণত নিজের মত করেই থাকতেন।

## হত্যা
স্বাতীর বাবা ভারতীয় সময়ে ২০১৬ সালের ২৪শে জুন প্রায় সকাল ৬ টা ৩০ মিনিটে চেন্নাইয়ের নুঙ্গামবাক্কাম রেলওয়ে স্টেশনে পৌঁছে দিয়ে যান। তার দৈনন্দিন রুটিনের অংশ হিসাবে, স্বাতী মাহিন্দ্রা ওয়ার্ল্ড সিটিতে তার কর্মস্থলে যাওয়ার জন্য স্টেশনে অপেক্ষা করছিলেন। প্রায় ৩০ মিনিট আগে থেকে তার জন্য অপেক্ষা করা একজন ব্যক্তির সাথে তর্ক করার পর তাকে কাস্তে দিয়ে ছুরিকাঘাতে হত্যা করা হয়েছিল। সকাল ৬ টা ৪২ মিনিটে হামলাকারী পালিয়ে যায়। প্রাথমিকভাবে, যে পুলিশ তার মৃতদেহটি খুঁজে পেয়েছিল সে কাছের দোকান থেকে কেনা শার্ট দিয়ে ঢেকে রেখেছিল এবং তার দেহ দুই ঘন্টারও বেশি সময় ধরে এমন অবস্থায় পড়ে ছিল। একজন ঊর্ধ্বতন কর্মকর্তা পরে স্টেশনে পৌঁছে লাশটি সরকারি জেনারেল হাসপাতালে পৌঁছে দেন।

## তদন্ত
মাদ্রাস হাইকোর্ট লাশের প্রতি শ্রদ্ধা জানাতে রেলওয়ে পুলিশের ধীরগতির নিন্দা জানিয়ে বলেছে তদন্তে শিথিলতা প্রমাণিত হলে হস্তক্ষেপ করা হবে। সামান্য অগ্রগতি হওয়ার পর মামলাটি দ্রুত রেল পুলিশ থেকে শহর পুলিশের কাছে হস্তান্তর করা হয়। ২০১৬ সালের ১ জুলাই হত্যা করার জন্য রামকুমারকে তিরুনেলভেলিতে গ্রেফতার করা হয়। তিনি অভিযুক্ত তার গলা তিনি গলা কেটে আত্মহত্যার চেষ্টা করেছিলেন এবং তাকে তিরুনেলবেলির সরকারি হাসপাতালে স্থানান্তর করা হয়। স্বাতীর বন্ধু বিলাল মালিককে পুলিশী জিজ্ঞাসাবাদের জন্য ডাকা হয়।

## তথ্যসূত্র

বিষয়শ্রেণী:ভারতে নারীর বিরুদ্ধে সহিংসতা
বিষয়শ্রেণী:অপরাধ তদন্ত
বিষয়শ্রেণী:ভারতীয় খুনের শিকার
বিষয়শ্রেণী:২০১৬-এ ভারতে খুন
দ্বিতীয় মন্দির

**দ্বিতীয় মন্দির** (হিব্রু: , ) জেরুজালেমের হারাম আল-শরিফে অবস্থিত ইহুদিদের কেন্দ্রীয় পবিত্র মন্দির, যার অস্তিত্ব  থেকে  পর্যন্ত ছিলো।

হিব্রু বাইবেল অনুসারে শলোমনের মন্দিরটিকে (প্রথম মন্দির) দ্বিতীয় মন্দির দ্বারা প্রতিস্থাপিত করা হয় যা ৫৮৬ খ্রিস্টপূর্বে ব্যাবিলনীয়দের দ্বারা ধ্বংসপ্রাপ্ত হয় এবং যিহূদা রাজ্যের একটি অংশকে পরবর্তীতে ব্যাবিলনে নির্বাসিত করা হয়।

বাইবেল অনুযায়ী দ্বিতীয় মন্দিরটি নির্মাণে পারস্য সাম্রাজ্যের ইয়াহুদি প্রদেশের রাজ্যপতি ও ডেভিড রাজবংশের রাজপুত্র জেরুবাবেলের নেতৃত্বে ব্যাবিলনে নির্বাসন ফেরত ইহুদি দল নির্মাণ করে। তবে হাসমোনীয় সাম্রাজ্যের রাজা মহান হেরোডের আমলে দ্বিতীয় মন্দিরটি নতুন করে সংস্কার করা হয় এবং সম্প্রসারণ করা হয়। ব্যাবিলনীয়রা যেভাবে শলোমনের মন্দির ধ্বংস করেছিলো ঠিক সেভাবেই রোমানরা আনুমানিক ৭০ খ্রিস্টাব্দে ইহুদি বিদ্রোহের সময় দ্বিতীয় মন্দিরটি ধ্বংস করে। দ্বিতীয় মন্দিরটি ৫৮৫ বছর টিকে ছিলো।

ইহুদি অক্ষতত্ত্ব বিশ্বাস করে ভবিষ্যতে মশীহের যুগে দ্বিতীয় মন্দিরটি নতুন তৃতীয় মন্দির দ্বারা প্রতিস্থাপিত হবে।

## তথ্যসূত্র

## পাদটীকা

বিষয়শ্রেণী:দ্বিতীয় মন্দির
বিষয়শ্রেণী:খ্রিস্টপূর্ব ৬ষ্ঠ শতাব্দীতে প্রতিষ্ঠিত
বিষয়শ্রেণী:ইহুদি ধর্মের উপাসনালয়
বিষয়শ্রেণী:৭০-এ বিলুপ্ত
বিষয়শ্রেণী:প্রাচীন ইহুদি গ্রীক ইতিহাস
বিষয়শ্রেণী:প্রাচীন ইহুদি পারস্য ইতিহাস
বিষয়শ্রেণী:মহান কুরুশ
বিষয়শ্রেণী:ধ্বংসপ্রাপ্ত মন্দির
বিষয়শ্রেণী:রোমান প্রজাতন্ত্র ও রোমান সাম্রাজ্যে ইহুদি এবং ইহুদি ধর্ম
বিষয়শ্রেণী:প্রাচীন ইস্রায়েল ও যিহূদার ধর্ম
ছিন্ন পত্র

***ছিন্ন পত্র***  হল একটি জনপ্রিয় বাংলা চলচ্চিত্র যা পরিচালনা করেন যাত্রিক। এই চলচ্চিত্রটি বিখ্যাত লেখক নীহার রঞ্জন গুপ্ত এর গল্প থেকে নির্মিত। এই চলচ্চিত্রটি ১৯৭২ সালে কলামন্দির আর্টস মুভিজ ব্যানারে মুক্তি পেয়েছিল এবং এই চলচ্চিত্রটিতে সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া চৌধুরী,  মাধবী মুখোপাধ্যায়, জহর রায়।

## কাহিনী
আশীষ চৌধুরী (উত্তম কুমার) তাঁর বাবা মারা গেছেন জেনে বড় হয়েছেন। তাঁর মার মৃত্যুর ঠিক আগে, তাঁর মা তাঁকে বলেন যে তার বাবা বেঁচে আছেন এবং তাদের পরিত্যাগ করেছিলেন। আশীষ কলকাতায় তাঁর চাকরিতে ফিরে যান। তারপর এক রাতে, বিয়ে থেকে ফিরেছিলেন, তিনি একজনকে হত্যা এবং মহিলাকে অপহরণ হতে দেখেন। খুনের শিকার হলেন আশীষ নিজেই। তিনি জানতে পারেন যে যিনি খুন হন তিনি লখনউয়ের প্রতীপ চৌধুরী এবং তিনি সেখানে গিয়ে ওই ব্যক্তির মৃত্যুর খবর পরিবারকে জানান।

যেমনটি তিনি সন্দেহ করেছিলেন, পিতা অর্ধেন্দু চৌধুরী তাঁর নিজের বাবা, এখন বয়স এবং অসুস্থতায় দুর্বল, অন্ধ, কিন্তু বিশাল সম্পদের অধিকারী। তিনি তাঁর আসল পরিচয় গোপন রাখেন কিন্তু কিছুদিনের জন্য প্রতীপের জায়গা নিতে তাঁর সৎ মাকে রাজি করান। সেখানে তিনি আরতির (মাধবী) সাথে দেখা করেন যাকে তিনি পছন্দ করেন। তিনি প্রতীপের আত্মীয়, বন্ধু এবং সুরজিৎ বন্দ্যোপাধ্যায়ের (দিলীপ মুখোপাধ্যায়) সাথে দেখা করেন, যিনি অর্ধেন্দু চৌধুরীর ব্যবসা পরিচালনা করেন।

তাঁর সৎ মায়ের অনুরোধে আশীষ ব্যবসার দেখাশোনা শুরু করে এবং জালিয়াতি এবং চুরির একাধিক ঘটনার সম্মুখীন হয়। যখন তিনি সুরজিতের বিরুদ্ধে জাল টানতে শুরু করেন, প্রতীপের স্ত্রী রুমা ঘটনাস্থলে আসেন এবং সুরজিত তাকে সাক্ষ্য দিতে বলে যে আশীষ তার সৎ ভাইয়ের হত্যাকারী।

## শ্রেষ্ঠাংশে

* উত্তম কুমার
* সুপ্রিয়া চৌধুরী
* মাধবী মুখোপাধ্যায়
* অসিতবরণ
* জহর রায়
* দিলীপ মুখোপাধ্যায়
* অনাদি বন্দ্যোপাধ্যায়
* হারাধন ব্যানার্জী
* উমানাথ ভট্টাচার্য
* অপর্ণা দেবী
* চন্দ্রাবতী দেবী
* ঊষা দেবী
* নীলোৎপল দে
* কমল মিত্র
* অমরনাথ মুখোপাধ্যায়
* আনন্দ মুখোপাধ্যায়
* সাধন সেনগুপ্ত
* সুব্রত সেনশর্মা
* গৌর শী

## তথ্যসূত্র

## বহিঃসংযোগ
* 

বিষয়শ্রেণী:১৯৭২-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
হেমলতা গুপ্তা

**হেমলতা গুপ্তা** (২৫ জুন ১৯৪৩ - ১৩ মে ২০০৬) একজন ভারতীয় মেডিকেল ডাক্তার এবং লেডি হার্ডিঞ্জ মেডিকেল কলেজের মেডিসিন বিভাগের পরিচালক ও প্রধান ছিলেন। গুপ্তা লেডি হার্ডিঞ্জ মেডিকেল কলেজে ( দিল্লি বিশ্ববিদ্যালয় ) মেডিসিন অধ্যয়ন করেন, যেখানে তিনি পরে পরিচালক হন। ১৯৯৮ সালে ভারত সরকার চিকিৎসা বিজ্ঞানে অবদানের জন্য গুপ্তকে তৃতীয় সর্বোচ্চ বেসামরিক সম্মান পদ্মভূষণ প্রদান করে। তিনি অবিবাহিত ছিলেন এবং নয়াদিল্লিতে থাকতেন যখন ২০০৬ সালের ১৩ মে তার করোল বাগের বাড়িতে তাকে খুন করা হয়। বছরের পর বছর তদন্তের পর, গণমাধ্যমের দৃষ্টি আকর্ষণ করা মামলাটি অমীমাংসিত রয়ে গেছে।

## চিকিৎসা অবদান
গুপ্তা ও তার সহকর্মীরা একটি ভারতীয় মেডিকেল জার্নালে থাইরয়েডের একটি বিরল ক্ষেত্রে যক্ষ্মা সম্পর্কে একটি গবেষণা প্রকাশ করেছিলেন। নিবন্ধটি রোগীর উপস্থাপনা, রোগ নির্ণয়ে ব্যবহৃত বিভিন্ন পরীক্ষা, মামলার ঐতিহাসিক আলোচনা এবং চিকিৎসা পদ্ধতি নিয়ে আলোচনা করেছে।

## পদ্মভূষণ
প্রতি বছর প্রজাতন্ত্র দিবসে ভারতে পদ্ম পুরস্কার দেওয়া হয়, সাধারণত ১২০ জনের থেকে কম ব্যক্তিকে। পদ্ম পুরস্কারের ৩ টি শ্রেণী রয়েছে, সেবার মান বিশিষ্ট থেকে ব্যতিক্রমী উচ্চতর অর্ডার পর্যন্ত। পদ্মভূষণ দ্বিতীয় শ্রেণীতে রয়েছে, যা একজনের নির্দিষ্ট ক্ষেত্রে উচ্চমানের জনসাধারণের অর্জনকে স্বীকৃতি দেয়। শিল্প, সিভিল সার্ভিস, ক্রীড়া ও সাহিত্য সহ বিভিন্ন শাখায় পুরস্কার দেওয়া হয়। জনসাধারণ মনোনয়ন দিতে সক্ষম হয় এবং চূড়ান্ত সিদ্ধান্ত নিতে পদ্ম পুরস্কার কমিটি, প্রধানমন্ত্রী ও রাষ্ট্রপতি সহযোগিতা করে। পুরস্কার কমিটি আজীবন অর্জন, জনসেবা ও তাদের মনোনীতদের মধ্যে শ্রেষ্ঠত্বের সন্ধান করে। হেমলতা গুপ্তা ১৯৯৮ সালে মেডিকেল বিভাগে এই সম্মানজনক পুরস্কার অর্জন করেন, রাষ্ট্রপতির স্বাক্ষর ও একটি পদক সহ একটি সনদপত্র পান।
## হত্যা
পুলিশ গুপ্তাকে তার প্রসাদ নগর অ্যাপার্টমেন্টে মৃত অবস্থায় দেখতে পায়, তার হাত দড়ি দিয়ে বাঁধা, তার মুখ, নাক ও চোখ সার্জিকাল মাক্স দিয়ে ঢাকা এবং গলা কাটা ছিল। প্রতিবেশীরা জানান, গুপ্তাকে তার হত্যার দিন সকাল সাড়ে ১০ টার ৩০ মিনিটের দিকে তার অ্যাপার্টমেন্টে ঢুকতে দেখেন এবং একই সময়ে ২ জন পুরুষ আগন্তুককে উপস্থিত থাকতে দেখেন। প্রায় এক ঘণ্টা পরে পুলিশ ঘটনাস্থলে পৌঁছায়। এই ঘটনাটি ডাকাতির সাথে জড়িত বলে মনে হয় না, কারণ তার গয়না ও তার অধিকাংশ সম্পদ খোয়া যায়নি এবং এই হত্যা কাণ্ডটি পুলিশ কর্তৃক অমীমাংসিত রয়ে গেছে।

## তথ্যসূত্র

বিষয়শ্রেণী:ভারতে নারীর বিরুদ্ধে সহিংসতা
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০০৬-এ মৃত্যু
বিষয়শ্রেণী:১৯৪৩-এ জন্ম
বিষয়শ্রেণী:দিল্লি বিশ্ববিদ্যালয়ের শিক্ষক
বিষয়শ্রেণী:২০০৬-এ ভারতে খুন
বিষয়শ্রেণী:দিল্লিতে খুন হওয়া ব্যক্তি
বিষয়শ্রেণী:দিল্লির নারী বিজ্ঞানী
বিষয়শ্রেণী:দিল্লির চিকিৎসক
বিষয়শ্রেণী:২০শ শতাব্দীর নারী চিকিৎসক
বিষয়শ্রেণী:চিকিৎসায় পদ্মভূষণ প্রাপক
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:ভারতে খুন
বিষয়শ্রেণী:২০শ শতাব্দীর ভারতীয় চিকিৎসক
ভারতে চুল কাটার ঘটনা

২০১৭ সালের জুন মাস থেকে **ভারতে অব্যক্ত বা ব্যাখ্যাতীত চুল কাটা** বা **বিনুনি কাটার ঘটনা** রিপোর্ট করা হয়। ২০১৭ সালের ২৩ শে জুন প্রথম ব্যাপকভাবে নথিভুক্ত করা ঘটনা: এবিপি নিউজ রিপোর্ট করে, যে রাজস্থানের বিকানেরের এক ঘুমন্ত মহিলার চুল 'ডাইনী' কর্তৃক কেটে ফেলা হয়। ভারতজুড়ে, বিশেষ করে দিল্লি, বিহার, হরিয়ানা, উত্তরাখণ্ড, উত্তর প্রদেশ ও কাশ্মীরের মধ্যে একই ধরনের ঘটনা ক্রমবর্ধমানভাবে নথিভুক্ত করা হয়।

## ভারত
### রাজস্থান
২০১৭ সালের ২৩ জুন এপিপি নিউজ জানিয়েছে, রাজস্থানের বিকানেরের এক মহিলার চুল ঘুমানোর সময় 'ডাইনী' কেটে ফেলেছিল। এরপর চুল কাটার ঘটনা এবং মহামারীর আশঙ্কাবিশেষ করে রাজস্থানেবেড়ে যায়। ঘটনা শুধু রাতে নয় দিনের বেলায়ও ঘটে।

২৩ শে জুনের ঘটনার তিন দিন আগে, যোধপুরের পিপাদ সিটিতে একই রকম একটি ঘটনা ঘটেছিল, যেখানে সকালে ঘুম থেকে ওঠার সময় একটি মেয়ের দেখতে পায় তার চুল কাটা হয়েছে। এই খবরটি প্রথম দৈনিক ভাস্কর প্রকাশিত হয়। হারিয়ে যাওয়া চুলের পাশাপাশি মেয়েটি তার শরীরের অন্যান্য অংশে আঘাতের চিহ্ন দেখিয়েছে।[কোন অংশ? ] যখন পুলিশ তদন্ত করে, তারা দেখতে পায় যে মেয়েটির চুল একটি ব্লেড দ্বারা কাটা হয়েছে। তবে তারা অপরাধীকে খুঁজে পায়নি।

*[[হিন্দুস্তান টাইমস]]* ২০১৭ সালের ৬ জুলাই রিপোর্ট করেছে যে একে অপরের অপরিচিত ১৩ বছর ও ১৪ বছর বয়সী  রাজস্থানের দুই মেয়ে উভয়ই চুল কাটার ঘটনার শিকার হয়।

### উত্তর প্রদেশ
২০১৭ সালের আগস্টের শুরুতে, আলিগড় ও মুরাদাবাদ থেকে দুটি মামলা নথিভুক্ত করা হয়েছিল। বুলন্দশহরে চারটি ঘটনা ঘটে। কিন্তু পরে উত্তরপ্রদেশ (ইউপি) পুলিশ ও দিল্লি পুলিশ স্পষ্ট করে বলেছে যে ঘটনাগুলি কেবল গুজব। দ্য ইন্ডিয়ান এক্সপ্রেস নিউজ চ্যানেলের মতে, পুরো উত্তর ভারতে প্রায় ত্রিশটি মামলা দায়ের করা হয়েছিল।

এক ৬২ বছর বয়সী মহিলাকে  ২ই আগস্ট  আগ্রার গ্রামবাসীরা "ডাইনী" অপবাদে অভিযুক্ত করে হত্যা করেছিল, তারা অনুমান করেছিল উক্ত মহিলা মেয়েদের বিনুনি কেটেছিল। এনডিটিভি ইন্ডিয়া এই খবরটি ২০১৭ সালের ৩ আগস্ট প্রচার করে। শহর থেকে পালিয়ে যাওয়া ও ভিকটিমের প্রতিবেশী দুই সন্দেহভাজনের বিরুদ্ধে ইউপি পুলিশ হত্যা মামলা দায়ের করেছে।
## তথ্যসূত্র

বিষয়শ্রেণী:ভারতে নারীর বিরুদ্ধে সহিংসতা
বিষয়শ্রেণী:২০১৭-এ ভারত
বিষয়শ্রেণী:ভারতে ধর্মীয় বিতর্ক
আঙ্গিরা পাসির মৃত্যু

থাম্ব|আঙ্গিরা পাসি

২০২০ সালের ২৩ মে নেপালের দেবদাহার একটি গাছে ১৩ বছর বয়সী মেয়ে আঙ্গিরা পাসির মৃতদেহ ঝুলন্ত অবস্থায় পাওয়া যায়। তার আগের দিন ২৫ বছর বয়সী বীরেন্দ্র ভর তাকে ধর্ষণ করে বলে জানা গেছে। এরপর স্থানীয় বাসিন্দা ও ওয়ার্ড সদস্য অমর বাহাদুর চৌধুরী আলোচনা করে সিদ্ধান্ত নেন যে পাসির ভাড়ের সাথে বিয়ে হবে। তার মৃত্যুর পর পুলিশ প্রথমে মামলাটি দায়ের করতে অস্বীকার করে; জনগণের ক্ষোভের পরে পুলিশ কেবল এটি নিবন্ধন করেছে।

## ঘটনাটি
জানা গিয়েছে, ২০২০ সালের ২২ মে ১৩ বছরের দলিত কিশোরী আঙ্গিরা পাসিকে ধর্ষণ করে ২৫ বছরের বীরেন্দ্র ভর।  পাসির মা ঘটনাটি জানতে পারেন, এবং স্থানীয় বাসিন্দা এবং ওয়ার্ড সদস্য অমর বাহাদুর চৌধুরী একটি আলোচনা করেন যাতে সিদ্ধান্ত নেওয়া হয় যে পাসির ভরকে বিয়ে করার কথা ছিল। চৌধুরী পরে বলেন যে তিনি স্থানীয় বাসিন্দাদের বলেছিলেন যে এই বিয়ে অবৈধ হবে, অন্যদিকে সম্প্রদায়ের সদস্যরা গণমাধ্যমকে বলেন যে দুজনের বিয়ে করা উচিত এটা তার ধারণা। ভরের মা পাসিকে তার বাড়িতে প্রবেশ করতে দিতে অস্বীকার করেছিলেন এবং তাকে মারধর করেছিলেন বলে জানা যায়।  ২০২০ সালের ২৩ শে মে, ভর পাসিকে একটি স্রোতে নিয়ে যান, যেখানে রূপন্দেহি জেলার দেবদাহার একটি গাছে তার মৃতদেহ ঝুলন্ত অবস্থায় পাওয়া যায়, যেখানে "তার পা থেকে তার জুতো, তার কাপড় ছিঁড়ে যাওয়া, তার চুল বিশৃঙ্খল" পাওয়া যায়।  

স্থানীয় বাসিন্দারা মনে করেন যে পাসিকে বীরেন্দ্র ভরের পরিবার হত্যা করেছিল। একজন বাসিন্দা উল্লেখ করেছেন যে গাছটি তার পক্ষে আরোহণ এবং ফাঁসি দেওয়ার পক্ষে খুব লম্বা ছিল, এবং "পরিস্থিতিগত প্রমাণগুলি অন্যান্য জঘন্য খেলার প্রস্তাব দেয়"। সাংবাদিক বিনোদ পারিয়ারের মতে, ভর-এর পরিবার মামলাটি দমন করতে এবং পুলিশ বা মানবাধিকার সংগঠনগুলির জড়িত থাকা রোধ করতে  নেপালি টাকা দেওয়ার প্রস্তাব দেয়। পাসির পরিবার দাবি করেছে যে ভরের পরিবার "তাকে মেরে ফেলে এবং মেয়েটির আত্মহত্যাকে ফাঁসিয়ে দেয়"।

## প্রতিক্রিয়া
হিউম্যান রাইটস ওয়াচ নেপাল সরকারকে এই মামলার তদন্তের জন্য ডেকেছিল; তারা বলেছে, "সরকারের উচিত রাজনৈতিক হস্তক্ষেপ মুক্ত হয়ে পুলিশের দ্রুত ও কঠোর তদন্ত নিশ্চিত করা"।   হিউম্যান রাইটস ওয়াচ গ্রুপ নেপাল মনিটর নেপালে সিওভিআইডি-১৯ মহামারি লক-ডাউনের পরে বর্ণভিত্তিক সহিংসতা এবং বৈষম্যের প্রায় দুই ডজন ঘটনা নথিভুক্ত করেছে। আঙ্গিরা পাসির মা ভরপরিবারের বিরুদ্ধে অভিযোগ দায়ের করেছিলেন। প্রাথমিকভাবে, এরিয়া পুলিশ অফিস তার পক্ষ থেকে অভিযোগ নিবন্ধন করতে অস্বীকার করে, দাবি করে যে এটি একটি আত্মহত্যা। জনতার ক্ষোভের পরেই ভরের পরিবারকে গ্রেপ্তার করা হয়েছিল।    এনজিও আইএনএসইসি অনুসারে, নেপালের লকডাউনের প্রথম তিন মাসে মেয়েদের বিরুদ্ধে ১৮৭ টিরও বেশি ধর্ষণ এবং ৭৫ টি যৌন নির্যাতন হয়েছে। ২০২০ সালের জুন মাসে রূপন্দেহি জেলা আদালত বীরেন্দ্র ভর, অকালি দেবী এবং ভর মাসি শিতালিকে রিমান্ডে নেন।

## তথ্যসূত্র
 

বিষয়শ্রেণী:নেপালে নারীর প্রতি সহিংসতা
বিষয়শ্রেণী:২০২০-এ মৃত্যু
বিষয়শ্রেণী:নেপালে খুন
বিষয়শ্রেণী:নেপালে নিহত ব্যক্তি
বিষয়শ্রেণী:নেপালে ধর্ষণ
বিষয়শ্রেণী:নেপালে শিশু যৌন নির্যাতন
বিষয়শ্রেণী:দলিত নারী
বিষয়শ্রেণী:২০২০-এ নেপাল
সুনীল রাস্তোগী

**সুনীল রাস্তোগী** (জন্ম ১৯৭৯) একজন ধারাবাহিক ধর্ষক যে অসংখ্য নাবালিকা মেয়েদের ধর্ষণের অভিযোগে ২০১৭ সালের ১৫ই জানুয়ারী গ্রেপ্তার হয়েছিল। ২০১৭ সালে তার গ্রেফতারের আগে রাস্তোগী কমপক্ষে ১৩ বছর ধরে স্কুল থেকে বাড়ি ফেরা মেয়েদের লক্ষ্য করে আসছিল। রাস্তোগী, পেশায় দর্জি। সে  উত্তরপ্রদেশের রামপুর অঞ্চলের লোক।

## অপরাধ
বিদ্যালয়ের নাবালিকা ছাত্রীরা যখন বাড়ি ফিরত, তখন রাস্তোগী তাদের প্রলুব্ধ করত। সে নাবালিকাটিকে তার বাবার বন্ধু বলে মিথ্যা পরিচয় দিত এবং তাদের কাপড় ও খাবার দিয়ে লোভ দেখাত। প্রতি শিশুর জন্য, সে একটি নতুন পোশাক সেলাই করে আনত এবং একটি নতুন মোড়কে উপহার নিত। হিন্দুস্তান টাইমসের মতে, রাস্তোগী "দুপুর ২টো থেকে বিকাল ৪টের মধ্যে স্কুল থেকে স্কুলে শিকারের সন্ধানে ঘুরঘুর করত" এবং সে তার সাথে মেয়েদের স্কুলের তালিকাও বহন করত। রাস্তোগী এমন শিকারদের বাছাই করত যারা তাদের দল থেকে আলাদা হয়ে বাড়ি ফিরছে। ২০০৪ সাল থেকে শুরু করে সে শত শত স্কুল ছাত্রীকে লাঞ্ছিত করেছিল বলে জানা গেছে।  রাস্তোগির একটা কুসংস্কার ছিল, সে অপরাধের চেষ্টা করার আগে লাল এবং নীল রঙের পোশাক পরত এবং বিশ্বাস করত যে সে এইভাবে চললে ধরা পড়বে না। সূত্র মতে, রাস্তোগি বিবাহিত ছিল এবং তার পাঁচটি সন্তান ছিল। রাস্তোগী, তার অপরাধের ধারা অনুযায়ী নাবালিকা স্কুলের মেয়েদের উপর হামলা করত, অপরাধ কার্যকর করার জন্য। সে কেবলমাত্র বিজোড় তারিখেই সম্পর্ক ক্রান্তি এক্সপ্রেস ধরত এবং শিকারের খোঁজে দিল্লি পৌঁছাত।

টাইমস অব ইন্ডিয়ার প্রতিবেদনে বলা হয়েছে যে, ২০০৪ সালে রাস্তোগি তার পরিবারসহ ময়ূর বিহার ছেড়ে যেতে বাধ্য হয়েছিল, সে সেইসময় প্রতিবেশীর মেয়েকে লাঞ্ছিত করার চেষ্টা করে ধরা পড়ে গিয়েছিল। পুলিশের সঙ্গে জিজ্ঞাসাবাদে, রাস্তোগি ২০০৪ সাল থেকে অপরাধ করার কথা স্বীকার করে এবং বলে যে সে কিছু মিথ্যা অজুহাতে মেয়েদের প্রলোভন দেখাত, তারপর তাদের নির্জন এলাকায় নিয়ে গিয়ে ধর্ষণ করত।

## গ্রেফতার
২০১৭ সালের জানুয়ারিতে দিল্লি পুলিশ যখন রাস্তোগিকে গ্রেফতার করেছিল, সে তখন তার পরিবারের সাথে উত্তরাখণ্ডের রুদ্রপুরে অবস্থান করছিল এবং সুযোগ মত দিল্লি আসছিল। এর আগে, এক নাবালিকাকে অপহরণ ও শ্লীলতাহানির ঘটনায় রাস্তোগী উত্তরাখণ্ডের হালদোয়ানিতে জেল খেটেছিল। ২০০৮ সাল থেকে, সে মাদক বহন এবং অপহরণ সংক্রান্ত মামলায় চারবার গ্রেপ্তার হয়েছিল। ২০১৭ সালের ১৫ই জানুয়ারী রাস্তোগী পূর্ব দিল্লির নিউ অশোক নগরের কাছে ধরা পড়ে। নিউ অশোক নগরে পুলিশ ৭ বছর বয়সী এক নাবালিকার ধর্ষণ মামলার তদন্ত করছিল। সেখানে একটি ক্লোজড সার্কিট টেলিভিশনে রাস্তোগীকে দেখা গিয়েছিল, ৭ বছরের নির্যাতিতা নাবালিকাটির সাথে কথা বলতে। সেখান থেকেই রাস্তোগীর পরিচয় জানা গিয়েছিল।

## প্রতিক্রিয়া
অভিযুক্ত শিশু ধর্ষক (পেডোফাইল) সুনীল রাস্তোগীর স্ত্রী তাকে আর দেখতে চান না।

## তথ্যসূত্র

বিষয়শ্রেণী:ভারতীয় ধর্ষক
বিষয়শ্রেণী:ভারতে নারীর বিরুদ্ধে সহিংসতা
বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
কুচান কন্যাদের গল্প (বই)

থাম্ব|টার্কোম্যান প্রধানদের মাথা খড় দিয়ে ভরে তেহরানে আনা হয়। পার্সিয়ানদের দ্বারা ভয় এবং ঘৃণা করা এই টার্কোম্যানরা জাতীয়তাবাদীদের সাথে যুদ্ধে নিহত হয়েছিল। তারা সিংহাসন ফিরে পাওয়ার প্রচেষ্টায় মুহাম্মদ আলীর প্রধান যুদ্ধ শক্তি রচনা করেছিল।
***কুচান কন্যাদের গল্প :এটি *** ইরানের লেখক আফসানেহ নাজমাবাদী রচিত ১৯৯৮ সালের রাজনৈতিক ইতিহাস গ্রন্থ, যাতে লিঙ্গ ও জাতীয় স্মৃতিমূলক লেখা রয়েছে। বইটিতে ১৯০৫ সালে ইরানে মানব পাচারের ঘটনা বর্ণনা করা হয়েছে। কুচান জেলা থেকে ২৫০ জন বালিকার একটি দলকে শুল্ক বাবদ স্থানীয় সরকার অপহরণ করেছিল ও বিক্রি করে দিয়েছিলো।

## সারসংক্ষেপ
নাজমাবাদী এই ঘটনাটিকে প্রাদেশিক সরকার এবং জাতীয় শাসন ব্যবস্থার বহু কাজের একটি উদাহরণ হিসেবে উপস্থাপন করেছেন, যার ফলে সাংবিধানিক বিপ্লব উদ্ভূত হয়েছিল। কুচান প্রদেশের প্রাদেশিক গভর্নর আসফ আল-দাওলা, সমস্ত নাগরিকের জন্য তাদের আয় যাই হোক না কেন, একটি সমতুল্য কর নির্ধারণ করেন। খারাপ ফসলের কারণে দরিদ্ররা এই কর পরিশোধ করতে পারত না। অর্থ সংগ্রহের একমাত্র উপায় ছিল অভিজাত তুর্কমেন যাযাবরদের কাছে তাদের মেয়েদের বিক্রি করা। তুর্কমেনরাও গ্রামে অভিযান শুরু করে এবং নারীদের বন্দী করে। যখন নাগরিকরা অর্থ প্রদান স্থগিত রাখার জন্য আবেদন করেছিল, তখন প্রাদেশিক সরকারের কর্মকর্তারা তাদের গুলি করে হত্যা করে।

প্রায় ২৫০ জন মেয়ে বিক্রি হয়েছিল। তারা কুচানের কন্যা হিসাবে পরিচিত হয়ে ওঠে। নাজমাবাদীর মতে, কীভাবে ইরানি নারীদের "পাচারের বস্তু" হিসেবে দেখা হয় এই ঘটনাটি তার প্রতীকী হয়ে উঠেছে, এবং সেই সরকারের অধীনে থাকা মানুষের দারিদ্র্য ও সামাজিক অবিচারের উদাহরণ বহন করছে। কুচানের লোকেরা কেন্দ্রীয় সরকারের কাছে গিয়ে প্রতিবাদ করেছিল এবং সাহায্য চেয়েছিল। অবশেষে একজন তদন্তকারীকে কুচানে পাঠানো হয়। তিনি প্রাদেশিক গভর্নরের কাছে উৎকোচ প্রাপ্ত হয়ে কেন্দ্রীয় সরকারকে প্রকৃত ঘটনার প্রতিবেদন পেশ করেননি। নাগরিকরা আবার কেন্দ্রীয় সরকারের কাছে গিয়ে প্রতিবাদ করে এবং অবশেষে সমস্যার সমাধান হয়। এই গল্পটি সারা ইরানের সংবাদপত্রে প্রকাশিত হয়েছিল। এরপর সামাজিক ন্যায়বিচার এবং একটি সংসদীয় সরকারের জন্য জনসাধারণের দাবি উঠেছিল।

নাজমাবাদীর মতে, এই পর্বটিও দেখিয়েছিল যে, দেশজুড়ে বিশ্বসযোগ্য তথ্য প্রচারের ক্ষেত্রে সংবাদপত্রগুলি কতটা কার্যকর ছিল। কারণ অনেক ইরানিরা কুচানে থাকা ব্যক্তিদের প্রতি সহানুভূতিশীল ছিলেন এবং সাংবিধানিক সরকারের জন্য প্রচারণায় যোগ দেন। আসফ আল-দাওলাহ এবং তার অনেক উচ্চপদস্থ কর্মকর্তাদের ১৯০৬ সালে নতুন শাসনের অধীনে বিচারের সম্মুখীন করা হয়েছিল এবং তুর্কমেনদের কাছ থেকে মেয়েদের ফিরিয়ে আনার জন্য একাধিক প্রচেষ্টা করা হয়েছিল। কিছু মেয়েকে উদ্ধার করে তাদের পরিবারের কাছে ফিরিয়ে আনা হলেও, বেশিরভাগ মেয়েকে পাওয়া যায়নি।

## তথ্যসূত্র

বিষয়শ্রেণী:ইরানে নারী অধিকার
বিষয়শ্রেণী:রাজনৈতিক বই
বিষয়শ্রেণী:রাজনীতি সম্পর্কে ইতিহাস বই
বিষয়শ্রেণী:মানব পাচার বিষয়ক সৃষ্টিকর্ম
বিষয়শ্রেণী:ইরানে মানব পাচার
অ্যালিস শালভি

থাম্ব|এলিস শালভি (বাম)
**অ্যালিস হিলডেগার্ড শালভি** (; জন্ম উপাধি: **মারগুলিস**; ১৬ অক্টোবর ১৯২৬) একজন ইসরায়েলি অধ্যাপক এবং শিক্ষাবিদ। তিনি মেয়েদের জন্য প্রগতিশীল ইহুদি শিক্ষা এবং মহিলাদের মর্যাদা এগিয়ে নিয়ে যাওয়ার জন্য একটি নেতৃস্থানীয় ভূমিকা পালন করেন।

## জীবনী
তিনি জার্মানির এসেন শহরে একটি অর্থোডক্স ইহুদি পরিবারে জন্মগ্রহণ করেন। তার পিতামাতা বেনজিওন এবং পার্ল মারগুলিস ধর্মীয় জায়নবাদী ছিলেন। অ্যালিস দুই সন্তানের মধ্যে সর্বকনিষ্ঠ ছিল। পরিবারের একটি পাইকারি লিনেন এবং গৃহস্থালি জিনিসপত্রের ব্যবসা ছিল।

১৯৩৩ সালে জার্মানিতে হিটলারের ক্ষমতায় আসার পরপরই পারিবারিক বাড়িতে তল্লাশি চালানো হয়, যার ফলে ১৯৩৪ সালের মে মাসে তারা লন্ডনে চলে যায়। লন্ডনে শালবির বাবা ও ভাই ঘড়ি ও গহনা আমদানি করেন। যখন ব্লিৎজ শুরু হয়, তারা লন্ডন থেকে ৫০ কিলোমিটার উত্তরে আইলেসবেরিতে চলে যায় এবং ওয়াডেসডনের একটি ছোট বাড়িতে বাস করে, যা জেমস রোথচাইল্ডের এস্টেটের অংশ ছিল।

পরিবারটি সেখানে গোলাবারুদ ক্রমাঙ্কন ডিভাইসগুলির জন্য একটি কারখানা তৈরি করেছিল যা তাদের আর্থিকভাবে প্রতিষ্ঠিত করেছিল। ১৯৪৪ সালে শালভি কেমব্রিজ বিশ্ববিদ্যালয়ে ইংরেজি সাহিত্য অধ্যয়ন করেন। ১৯৪৬ সালে তাকে ব্রিটিশ ইহুদি ছাত্রদের প্রতিনিধি হিসেবে বাসেলের ২২তম জায়নবাদী কংগ্রেসে পাঠানো হয়।

১৯৪৯ সালে লন্ডন স্কুল অফ ইকোনমিক্সে সামাজিক কাজে ডিগ্রি অর্জনের পর শালভি জেরুসালেমে বসতি স্থাপন করে ইসরায়েলে অভিবাসিত হন। তিনি জেরুজালেমের হিব্রু বিশ্ববিদ্যালয়ের ইংরেজি বিভাগে অনুষদ সদস্য হন এবং ১৯৬২ সালে সেখানে পিএইচডি অর্জন করেন।

১৯৫০ সালের মে মাসে তিনি নিউ ইয়র্কের নতুন অভিবাসী মোশে শেলকোভিৎজের (পরে শালভি) সাথে দেখা করেন, যাকে তিনি সেই বছরের অক্টোবরে বিয়ে করেন। তাদের ছয় সন্তান ছিল: জোয়েল (জন্ম. ১৯৫২), মিচা (জন্ম. ১৯৫৪), দিৎজা (জন্ম. ১৯৫৭), হেফজিবাহ (জন্ম. ১৯৬০), বেনজিন (জন্ম. ১৯৬৩) এবং পিনিনা (পার্ল, জন্ম. ১৯৬৭)। 

## একাডেমিক এবং পাবলিক ক্যারিয়ার
শালভি জেরুজালেমের হিব্রু বিশ্ববিদ্যালয় এবং নেগেভের বেন-গুরিয়ন বিশ্ববিদ্যালয়ের ইংরেজি সাহিত্য বিভাগের নেতৃত্ব দেন। তিনি পেলেচের প্রতিষ্ঠাতা ছিলেন, ধর্মীয় মেয়েদের জন্য একটি পরীক্ষামূলক স্কুল যা অপ্রচলিতভাবে তালমুদ  (১৯৭৫-১৯৯০) এবং প্রতিবেশী সমিতির ওহালিম আন্দোলনের (১৯৭৩-১৯৭৯) শিক্ষা দেয়; এছাড়াও তিনি ইজরায়েল মহিলা নেটওয়ার্কের (১৯৮৪-২০০০) প্রতিষ্ঠাতা পরিচালক (পরবর্তী চেয়ারওম্যান) ছিলেন। পরবর্তী অবস্থানে, তিনি ইজরায়েলের অন্যতম বিশিষ্ট নারীবাদী উকিল ছিলেন, এমন একটি প্রোগ্রাম তৈরি করেছিলেন যা ইসরাইলি সমাজে মহিলাদের মুখোমুখি বেশিরভাগ বৈষম্য এবং অসুবিধাকে অন্তর্ভুক্ত করে। তার কাজের একটি গুরুত্বপূর্ণ লক্ষ্য ছিল সব বিভাগে এবং সশস্ত্র বাহিনীর সকল স্তরে ইজরায়েলি নারীদের অবদানের গ্রহণযোগ্যতা অর্জন করা, যেহেতু ইজরায়েলি অর্থনৈতিক, রাজনৈতিক এবং সামাজিক জীবনে সেনা সেবা একটি উল্লেখযোগ্য ভূমিকা পালন করে। ১৯৯০-এর দশকে তিনি আগুনাহ অধিকারের জন্য আন্তর্জাতিক জোট প্রতিষ্ঠা করেন। তিনি চার বছর স্কিটার ইনস্টিটিউটের রেক্টর হিসাবেও দায়িত্ব পালন করেছিলেন। শালভি ২০১৮ সালে রিমেম্বার দ্য উইমেন ইনস্টিটিউটের উপদেষ্টা বোর্ডের সদস্য হিসাবেও কাজ করেন। তিনি *নেভার এ নেটিভ* শিরোনামে একটি স্মৃতিকথা প্রকাশ করেছিলেন।

## তথ্যসূত্র

বিষয়শ্রেণী:ইহুদি নারীবাদী
বিষয়শ্রেণী:ইসরায়েলি নারীবাদী
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইসরায়েলি ইহুদি
বিষয়শ্রেণী:১৯২৬-এ জন্ম
বিষয়শ্রেণী:জেরুসালেমের হিব্রু বিশ্ববিদ্যালয়ের শিক্ষক
বিষয়শ্রেণী:ইসরায়েল পুরস্কার প্রাপক নারী
বিষয়শ্রেণী:২০২৩-এ মৃত্যু